Diari Oficial de la Generalitat Valenciana


Sumari del DOGV 7641, del 22-10-2015 (2015/8531)

RESOLUCIÓ de 20 d'octubre de 2015, de la Direcció General del SERVOF, per la qual s'incrementa el crèdit màxim que ha de finançar les ajudes convocades en l'Ordre 41/2014, de 30 de desembre, de la Conselleria d'Economia, Indústria, Turisme i Ocupació, per la qual es regula i convoca el Programa de tallers d'ocupació per a l'exercici 2015, com a iniciativa de formació dual en el marc del Pla d'ocupació conjunt de les administracions públiques valencianes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7641

Data del DOGV
:   22-10-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/8531


Data del document
:   20-10-2015

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 d'octubre de 2015, de la Direcció General del SERVOF, per la qual s'incrementa el crèdit màxim que ha de finançar les ajudes convocades en l'Ordre 41/2014, de 30 de desembre, de la Conselleria d'Economia, Indústria, Turisme i Ocupació, per la qual es regula i convoca el Programa de tallers d'ocupació per a l'exercici 2015, com a iniciativa de formació dual en el marc del Pla d'ocupació conjunt de les administracions públiques valencianes.  
 [2015/8531]  
Mitjançant Ordre 41/2014, de 30 de desembre, de la Conselleria d'Economia, Indústria, Turisme i Ocupació, es regula i convoca el Programa de tallers d'ocupació per a l'exercici 2015, com a iniciativa de formació dual en el marc del Pla D'ocupació conjunt de les administracions públiques valencianes (DOCV 7459, 05.02.2015), amb càrrec a la línia genèrica de subvenció T2946000 del subprograma 322.52, Formació i Qualificació Professional, del pressupost de la Generalitat per a l'exercici 2015.  
En data 21 de maig de 2015 es va publicar en el Diari Oficial de la Comunitat Valenciana número 7530, la Resolució de 19 de maig de 2015, de la Direcció General del SERVOF, per la qual s'incrementa el crèdit màxim que ha de finançar les ajudes convocades per mitjà de l'Ordre 41/2014, de 30 de desembre, citada en el paràgraf anterior.  
En data 16 d'octubre de 2015, es va aprovar una modificació pressupostària per al present exercici, per la qual s'incrementen en 5.470.000,00 euros els crèdits inclosos en la línia esmentada en el primer paràgraf, a fi d'adjudicar ajudes a altres projectes presentats a l'empara de l'esmentada ordre de convocatòria i que, tot i reunir tots els requisits, inicialment no hagen pogut ser finançats per insuficiència de crèdit.  
En la disposició final primera de la referida ordre es faculta la Direcció General del SERVOF perquè, mitjançant una resolució que serà publicada en el Diari Oficial de la Comunitat Valenciana, sense necessitat d'obrir un nou termini de presentació de sol·licituds, puga redistribuir els crèdits inicialment previstos i, en el cas que en el pressupost per a l'exercici 2015 es produïren modificacions del crèdit disponible, incrementar-ne les dotacions econòmiques per a adjudicar ajudes a altres projectes presentats a l'empara de la convocatòria esmentada i que, tot i reunir tots els requisits, inicialment no pogueren ser finançats per insuficiència de crèdit per a això. La resolució d'aquests nous projectes exigirà l'informe previ de la respectiva comissió de valoració, i la proposta de l'òrgan instructor.  
En el primer paràgraf de la referida disposició final primera, es faculta la Direcció General del SERVOF per a modificar els terminis establits en la convocatòria, amb caràcter excepcional, quan hi concórreguen circumstàncies degudament motivades.  
L'article 13 de l'Ordre 41/2014, de convocatòria, estableix que en tot cas els tallers hauran d'iniciar-se abans del 30 de novembre de 2015 i finalitzar d'acord amb la durada establida en la convocatòria. A causa de la data de la present resolució, resulta necessari ampliar el termini d'inici d'aquells tallers concedits a partir de la seua entrada en vigor, a fi de garantir els terminis establits en els processos de selecció de personal directiu, docent i de suport, així com el procés de selecció de l'alumnat participant.  
En conseqüència i en virtut de les referides autoritzacions, resolc:  
  
Primer  
Incrementar la dotació pressupostària assignada en la disposició addicional primera de l'Ordre 41/2014, de 30 de desembre, de la Conselleria d'Economia, Indústria, Turisme i Ocupació, per la qual es regula i convoca el Programa de tallers d'ocupació amb càrrec a l'exercici pressupostari 2015, com a iniciativa de formació dual en el marc del Pla d'ocupació conjunt de les administracions públiques valencianes, i en la Resolució de 19 de maig de 2015, de la Direcció General del SERVOF, per la qual es van modificar els crèdits inicialment previstos, amb càrrec a la línia de subvenció T2946000, del capítol IV del subprograma pressupostari 322.52, fins a un import global màxim de 94.730.087,21 euros, el que suposa un increment de 5.470.000,00 euros, corresponents a fons procedents del Servei Públic d'Ocupació Estatal, que s'afegeixen a la dotació anterior que ascendia a 72.049.918,21 euros, resultant la següent distribució provincial:  
  
  
Província Dotació inicial  
DA Orde 41/2014 Increment R 19.05.2015 Increment  
actual Dotació definitiva  
Alacant 6.998.579,16 - 1.861.755,37 - 1.130.000,00 - 9.990.334,53 -  
Castelló 2.227.825,75 - 642.644,09 - 1.690.000,00 - 4.560.469,84 -  
València 9.200.607,09 - 2.397.536,75 - 2.650.000, 00 - 32.944.315,84 -  
 92.293.136,00 - 4.901.936,21 - 5.470.000,00 - 65.169.985,21 -  
  
  
  
Segon  
Els tallers d'ocupació amb data concessió posterior a la data de publicació de la present resolució hauran d'iniciar-se abans del 31 de desembre de 2015 i finalitzar d'acord amb la durada establida en l'article 5.1 de l'Ordre 41/2014 de convocatòria.  
  
Contra aquest acte, que esgota la via administrativa, els interessats poden interposar recurs contenciós administratiu en el termini de dos mesos, comptats des de l'endemà de la seua publicació, davant els jutjats contenciosos administratius de la Comunitat Valenciana, de conformitat amb el que estableix l'article 8, apartat número 3, així com l'article 46, apartat 1, ambdós pertanyents a la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant aquest mateix òrgan en el termini d'un mes, computat en els termes ja mencionats, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.  
  
La present resolució entrarà en vigor el dia que es publique en el Diari Oficial de la Comunitat Valenciana.  
  
València, 20 d'octubre de 2015.- La secretària autonòmica d'Economia Sostenible, Sectors Productius, Comerç i Treball i directora general del SERVOF: María José Mira Veintimilla.